KATMATA PALGEGA
Tere tulemast saatesse Katmata palgega!
Meie taevane isa tahab tuua kogudusse tagasi igasuguse
loomingu: raamatud, luuletused, muusika, kujutava kunsti.
Neljas järgmises osas räägime kunstist.
Täna uurime Jumala värvimaailmat, kuidas me seda mõistame.
Meiega siin on: Johanna ja Ida Tunturipuro.
Aitäh. Meeldiv on jälle olla siin koos teiega väga
huvitava teemaga. Augusti alguses meie kogudust külastas
abielupaar Inglismaalt, Vari ja tema mees James Mark Long.
Pidasime kunstiseminari, kus meil oli 50 innukat maalrit
maalimas Püha Vaimu poolt inspireeritud pilte.
Õhtukoosolekutel kunstnikud maalisid teoseid
ülistuse ja palve ajal. Oli väga huvitav jälgida neid tegutsemas.
Olen toonud siia ühe näite nende teostest. See siin on
Vari Longi tehtud ja selgitan natuke, mis see meile räägib.
Proua Vari andis sellele teosele nimeks "Ühtsus", aga sellest pisut hiljem.
Kui vaatleme kõigepealt värvimaailma, näeme vikerkaare värve.
Vana Testamendi põhjal mäletame, et Jumal andis pärast veeuputust
Noale nagu lepingumärgi, mis oli vikerkaar, koos
oma erinevate värvide ja värvivarjunditega.
Siin on selgelt kujutatud voolust, mis voolab allapoole vikerkaare
värvides. Jumal on lepingute Jumal, kes peab kinni oma lepingust.
Vaatame Johannese 7. peatükist ja salmid 37-38.
"Aga pühade viimasel, suurel päeval seisis Jeesus ja hüüdis valjusti:
"Kellel on janu, see tulgu minu juurde ja joogu!
Kes usub minusse, nagu ütleb Kiri, selle ihust voolavad
elava vee jõed." Meie seest voolavad elava vee jõed.
Mõtleme selle peale. Räägime nüüd nendest värvidest,
vikerkaarevärvidest. Vaatame korra ühte seost Ilmutuseraamatus
peatükis 4, salmis 5: "Troonist tuli välja välke ja hääli ja kõuemürinaid,
ning seitse tulelampi oli põlemas trooni ees;
need olid Jumala seitse vaimu." Mõtled, miks ma läksin vikerkaare
juurest otse Jumala seitsme vaimu juurde, aga märkad varsti
seost. Jesaja raamat peatükk 11. Loen natuke algusest peale.
"Aga Iisai kännust tõuseb võrse ja võsu tema juurtest kannab vilja.
Ja tema peal hingab Issanda Vaim, tarkuse ja arukuse Vaim,
nõu ja väe Vaim, Issanda tundmise ja kartuse Vaim.
Tema õndsus on Issanda kartuses. Ei ta mõista kohut oma silma nägemise
ega otsusta oma kõrva kuulmise järgi, vaid ta mõistab viletsaile kohut õiguses
ja otsustab hädaliste asju maa peal õigluses;
ta lööb oma suu vitsaga maad ja surmab oma huulte puhanguga õela.
Õigus on kui vöö tema niudeil ja ustavus kui rihm ta puusadel."
Ma olen rääkinud ka teiste kunstnikega, kes on sügavuti
uurinud värvide tähendust Piibli järgi. Mõtleme neid vikerkaare
värve ja Jumala seitset vaimu. Just lugesime, mis need on ja
kus need tegutsevad. Püha Vaim on Jumala üks vaim, millel on
erinevad olekud ja iseloomujooned. Võime mõelda, et arukuse vaim
võiks olla violetne. Tarkuse vaim võiks olla punane, nagu
Jeesuse vere värv ja armastuse värv.
Nõu vaim oranz, mis kuvab ka tuld. Väe vaim tumepunane.
Tundmise vaim kollane ja Issanda kartuse vaim tumesinine.
Ka Püha Vaimu kujutatakse Piiblis tihti sinisena.
Ja Issand Vaim, El Shaddai Vaim, roheline.
Kui uurime Piiblis värvide tähendust, märkame, et
neil on seos. Neil vikerkaare värvidel ja Jumala Püha Vaimu
olekutel. Milline rikkus, laius, elava vee voolus, Püha Vaimu vool
oma erinevates olekutes. Laseme sel uppuda oma südamesse
ja mõtleme selle peale. Me näeme selle maali alumises
osas teemante. Piibel räägib ka sellest, et sina oled Jumala
teemant. Isa südames oled Jumala teemant.
Kui mõtleme Vana Lepingu ajal ülempreestri riietust. Tal oli
rinnakilp, mille peal olid kõik Iisraeli suguharud kui
teemandid erinevates värvides. Siin ka, Jumala vaimu
voolus vikerkaare värvides, saame olla kui teemandid.
Kõige huvitavam on see, et me võime kõik olla erinevad.
Üks on ülevoolava iseloomuga, teine on rahulik. Üks on
suure suuga, teine rõõmus, kolmas tagasihoidlik.
Aga kõik on Jumala teemandid. Meil võivad olla erinevad kutsumised,
aga me oleme kõik kallid Isa jaoks.
Eri värvi teemandid, eri värvi vooludes, Jumala elava vee
vooludes. Varsti hakkame ülistama ja võime veel vaadelda seda
maali ning lasta Pühal Vaimul ilmutada veelgi rohkem.
Aga nüüd, sõbrad, kunstnik Vari Long andis maalile nimeks
"Ühtsus". Meie saame olla üks Jumala Püha Vaimu voolus.
Laul 133: "Vaata, kui hea ja armas on see, et vennad üheskoos elavad!"
Üksteist õnnistades, seal ka Jumal õnnistab.
Ma ei saa olla lugemata mõndasid asju Apostlite tegudes, kus Jumal
räägib üksmeelsusest ja ühtsusest. Ap 1:14 ütleb:"Nemad kõik olid püsivalt
ühel meelel palvetamas." Jumal on kutsunud meid ka olema
palves, õed ja vennad koos ühel meelel palvetamas.
Seal on õnnistus. Ap 2:46-47 ütleb:
"Nad viibisid päevast päeva ühel meelel pühakojas,
murdsid leiba kodudes ja võtsid rooga juubeldades
ning siira südamega, kiites Jumalat ja leides armu
kogu rahva silmis. Issand aga lisas päästetuid
päevast päeva nende hulka." Saada kokku, murda leiba koos,
üksmeelselt ja rahvast tuleb juurde. Lähme edasi.
Ap 5:12 "Apostlite käte läbi sündis palju tunnustähti ja imetegusid
rahva seas, ja nad olid kõik koos ühel meelel
Saalomoni sammaskäigus." See üksmeelsus ja ühtsus,
kui me läheneme Issandale, Tema läheneb meile.
Kui me otsime Teda, Ta lubab meil leida. Kui me koputame,
Ta avab uksed. Imed, tunnustähed, õnnistused tulevad sinna,
kus ollakse ühel meelel koos. On veel paar kohta.
Võtame samas raamatus peatüki 8 ja salmi 6.
"Rahvahulk pani üksmeelselt tähele, mida Filippus ütles,
kuuldes teda ning nähes tunnustähti, mida ta tegi."
Kui oleme ühel meelel kuulamas õpetust, võtame
vastu selle liha ja eemaldame kondid.
Paljud arvavad, et ka selles õpetuses on konte.
Aga võtame selle, mis on hea. Igast õpetusest peame võtma
selle, mis on hea. Siin inimesed olid ühel meelel
kuulamas, mida Filippus rääkis.
Ap 15, vaatame veel, mis see ühtsus tähendab.
Ap 15:22. Räägime ikka veel üksmeelsest kuulutamisest.
"Siis apostlid ja vanemad koos terve kogudusega arvasid heaks valida
endi seast mehi ja saata need..." Kuhu iganes nad siis saadsidki.
See, et saame olla üksmeelses ühtsuses ja saata inimesi
teenima erinevatesse kohtadesse. Õnnistades saata neid tegema
asju, mida Jumal tahab, et nad teeksid.
Armuande on palju. Ülesandeid on palju. Ameteid, mida jagada,
on palju. Me võime üksmeelselt saata pühasid välja.
Lähme Roomlastele 15,
kus räägitakse üksmeelsest ülistusest ja palvest.
Rm 15:5-6 "Kannatlikkuse ja julgustuse Jumal aga andku teile,
et te mõtleksite sedasama omavahel Kristuse Jeesuse eeskuju kohaselt,
et te ühel meelel ja ühest suust ülistaksite
Jumalat ja meie Issanda Jeesuse Kristuse Isa."
Maali nimi on "Ühtsus".
Milline vägi on, kui vennad üheskoos või apostlid ühel
meelel või rahvas kogunes pühakutesse, perekonnad
koos ühtsuses. Seal olid imed, võimas palve, üksmeelne
ülistus, kuulati jutlust. Üksmeelsuses peitub suur
saladus. Me võime õnnistada üksteist. Me oleme kõik
erinevad, aga see ongi see rikkus. Kui saame kokku,
igaühel on midagi anda. Me oleme kõik erinevad.
Aga nüüd. Ülistagem koos Ida juhtimisel. Kui laul
ei ole tuttav, võime ikkagi õnnistada ja olla sellega
üksmeelselt kaasas, Jumala ees. Ole hea, Ida.
Issand, ülistan Sind Issand, ülistan Sind
Oled suur ja võimas Riietud kirkuse ja auga
Issand, ülistan Sind Issand, ülistan Sind
Oled suur ja võimas Riietud kirkuse ja auga
Tee pilvedest omale vanker Lenda tuuletiibadega
Täida meid oma armastusega Tahame teenida Sind
Tee pilvedest omale vanker Lenda tuuletiibadega
Tee meist oma sõnaviijad Tahame vaid teenida Sind
Issand, ülistan Sind Issand, ülistan Sind
Oled suur ja võimas Riietud kirkuse ja auga
Tee pilvedest omale vanker Lenda tuuletiibadega
Täida meid oma armastusega Tahame teenida Sind
Tee pilvedest omale vanker Lenda tuuletiibadega
Tee meist oma sõnaviijad Tahame vaid teenida Sind
Sest et, Sina oled Jeesus Sest et, Sina oled Jeesus
Oled meie Issand, Kuningas Tahame teenida Sind
Sest et, Sina oled Jeesus Sest et, Sina oled Jeesus
Oled meie Issand, Kuningas Tahame teenida Sind
Tee pilvedest omale vanker Lenda tuuletiibadega
Täida meid oma armastusega Tahame teenida Sind
Tee pilvedest omale vanker Lenda tuuletiibadega
Tee meist oma sõnaviijad Tahame vaid teenida Sind
Sest et, Sina oled Jeesus Sest et, Sina oled Jeesus
Oled meie Issand, Kuningas Tahame teenida Sind
Sest et, Sina oled Jeesus Sest et, Sina oled Jeesus
Oled meie Issand, Kuningas Tahame teenida Sind
Aitäh, Jeesus. Aitäh ristitöö eest, su vere väe eest.
Aitäh Isa, et andsid Jeesuse, kelle vere läbi tee Isa
juurde kõigepühamasse on avatud.
Aitäh, Isa, et saame sulle läheneda just sellistena,
nagu me oleme, kõik erinevad. Tuua iseennast
sulle elava ohvrina. Püha, puhta, meelepärase
ohvrina Sulle, Jeesuse vere läbi.
Ülistus ja au. Ülistame Sind kogu südamest, Issand.
Isa, tänu Sulle, et Sa oled loov Jumal, Sa oled loonud meid
ja me saame olla Sinu elava vee voolu sees.
Samas voolus, millest räägib Hesekieli raamat, samas voolus,
mis voolab meie seest Pühas Vaimus.
Saame olla koos Sinuga ja luua
Sinu armastuse voolu kaudu muusikat, kunsti, luulet, tantsu.
Aitäh, et Sa oled loov ja see loovus, mille oled meie kõikide
sisse peitnud, tuleks esile. Palun, et su ilmutus ja tahe
tuleks esile eri viiside läbi, kas muusika, luule, kirjanduse,
kunsti, draama, ükskõik mille kaudu, Sinu loovus võiks vabaneda.
Aitäh, et Su Vaim, taevane sõjavägi, inglid-nad aitavad
meil astuda paadist välja. Sõbrad, näen sellist nägemust:
Jumal kutsub sind ja paljusid meid astuma sellest mugavast
paadist välja nagu Peetrus astus vee peale kõndima, kui
ta nägi Jeesust. Jeesus kutsub meid astuma paadist
välja nendele aladele. Ühel on praegu südames kunst, kellegil
teisel luule. Jumal kutsub Sind astuma sellesse.
Kuid Peetrusel juhtus midagi, ta kukkus vette ja ujus seal...
Jumal ütleb, et me ei vaataks asjaolude vaid Jeesuse peale.
Saame vaadata oma eluallika, meie täitja peale, Jeesuse peale.
Teine nägemus, mis tuli mu südamele: Ära jäta ennast välja.
Nägin inimesi kaljukoobastes, väljaspool, kes olid ennast
välja jätnud sellest ühtsusest. Ära jää välja, Issanda poolt
on seatud õnnistus sinna, kus õed ja vennad on koos.
Seal on need imed, tervenemised, tunnustähed. Ära jää üksi.
Tule ühtsusesse. Leia usklik sõber, sõbrad.
Jeesus kutsub. Ülistus ja au. Halleluuja. Aamen.
Aitäh, Johanna. See oli huvitav ning 1.saade
meie neljaosalisest sarjast. Järgmisel korral räägime
"Õige inimese mõjuvõimas palve saadab palju korda."
Mida ja kuidas?
Ole meiega kaasas! Kui Jumal on andnud sulle
loovaid ande, anna need kõik Tema kasutusse!
Võid olla õnnistuseks paljudele.
Jää Kõikvõimsa Jumala kaitse alla.
Tõlge:Sanna Pitko